# Il-Ġurnal Uffiċjali C 375/2013

| | ISSN 1977-0987
  doi:10.3000/19770987.C_2013.375.mlt |
| --- | --- |
| Il-Ġurnal Uffiċjali
  tal-Unjoni Ewropea | C 375 |
| | |
| Edizzjoni bil-Malti | Informazzjoni u Avviżi | Volum 5620 ta' Diċembru 2013 |

ISSN 1977-0987

doi:10.3000/19770987.C_2013.375.mlt

Il-Ġurnal Uffiċjali

tal-Unjoni Ewropea

C 375

Edizzjoni bil-Malti

Informazzjoni u Avviżi

Volum 5620 ta' Diċembru 2013

---

| Avviż Nru | Werrej | Paġna |
| --- | --- | --- |
| | IV   Informazzjoni |
| | INFORMAZZJONI MINN ISTITUZZJONIJIET, KORPI, UFFIĊĊJI U AĠENZIJI TAL-UNJONI EWROPEA |
| | Il-Kunsill |
| 2013/C 375/01 | Dikjarazzjoni rigward ir-Regolament (UE) Nru 1301/2013 tal-Parlament Ewropew u tal-Kunsill, tas-17 ta’ Diċembru 2013, dwar il-Fond Ewropew għall-Iżvilupp Reġjonali u dwar dispożizzjonijiet speċifiċi dwar l-għan tal-Investiment għat-tkabbir u l-impjiegi u li jħassar ir-Regolament (KE) Nru 1080/2006 | 1 |
| 2013/C 375/02 | Dikjarazzjonijiet rigward ir-Regolament (UE) Nru 1303/2013 tal-Parlament Ewropew u tal-Kunsill, tas-17 ta’ Diċembru 2013, li jistabbilixxi dispożizzjonijiet komuni dwar il-Fond Ewropew għall-Iżvilupp Reġjonali, il-Fond Soċjali Ewropew, il-Fond ta' Koeżjoni, il-Fond Agrikolu Ewropew għall-Iżvilupp Rurali u l-Fond Marittimu u tas-Sajd Ewropew u li jistabbilixxi d-dispożizzjonijiet ġenerali dwar il-Fond Ewropew għall-Iżvilupp Reġjonali, il-Fond Soċjali Ewropew, il-Fond ta' Koeżjoni u l-Fond Ewropew għall-Affarijiet Marittimi u s-Sajd u li jħassar ir-Regolament tal-Kunsill (KE) Nru 1083/2006 | 2 |

Avviż Nru

Werrej

Paġna

IV   Informazzjoni

INFORMAZZJONI MINN ISTITUZZJONIJIET, KORPI, UFFIĊĊJI U AĠENZIJI TAL-UNJONI EWROPEA

Il-Kunsill

2013/C 375/01

Dikjarazzjoni rigward ir-Regolament (UE) Nru 1301/2013 tal-Parlament Ewropew u tal-Kunsill, tas-17 ta’ Diċembru 2013, dwar il-Fond Ewropew għall-Iżvilupp Reġjonali u dwar dispożizzjonijiet speċifiċi dwar l-għan tal-Investiment għat-tkabbir u l-impjiegi u li jħassar ir-Regolament (KE) Nru 1080/2006

1

2013/C 375/02

Dikjarazzjonijiet rigward ir-Regolament (UE) Nru 1303/2013 tal-Parlament Ewropew u tal-Kunsill, tas-17 ta’ Diċembru 2013, li jistabbilixxi dispożizzjonijiet komuni dwar il-Fond Ewropew għall-Iżvilupp Reġjonali, il-Fond Soċjali Ewropew, il-Fond ta' Koeżjoni, il-Fond Agrikolu Ewropew għall-Iżvilupp Rurali u l-Fond Marittimu u tas-Sajd Ewropew u li jistabbilixxi d-dispożizzjonijiet ġenerali dwar il-Fond Ewropew għall-Iżvilupp Reġjonali, il-Fond Soċjali Ewropew, il-Fond ta' Koeżjoni u l-Fond Ewropew għall-Affarijiet Marittimi u s-Sajd u li jħassar ir-Regolament tal-Kunsill (KE) Nru 1083/2006

2

| MT | |
| --- | --- |

MT

---

IV Informazzjoni

INFORMAZZJONI MINN ISTITUZZJONIJIET, KORPI, UFFIĊĊJI U AĠENZIJI TAL-UNJONI EWROPEA

Il-Kunsill

| 20.12.2013 | MT | Il-Ġurnal Uffiċjali tal-Unjoni Ewropea | C 375/1 |
| --- | --- | --- | --- |

20.12.2013

MT

Il-Ġurnal Uffiċjali tal-Unjoni Ewropea

C 375/1

---

Dikjarazzjoni rigward ir-Regolament (UE) Nru 1301/2013 tal-Parlament Ewropew u tal-Kunsill, tas-17 ta’ Diċembru 2013, dwar il-Fond Ewropew għall-Iżvilupp Reġjonali u dwar dispożizzjonijiet speċifiċi dwar l-għan tal-Investiment għat-tkabbir u l-impjiegi u li jħassar ir-Regolament (KE) Nru 1080/2006 (1)

2013/C 375/01

Dikjarazzjoni mill-Kummissjoni rigward l-Artikolu 11(2)

Il-Kummissjoni għandha l-istess objettiv espress mill-Parlament Ewropew li tissimplifika l-proċeduri tal-għajnuna mill-istat fir-rigward tal-għajnuna operattiva mogħtija lill-impriżi stabbiliti fir-reġjuni l-aktar imbiegħda li hi marbuta mal-ikkumpensar tal-ispejjeż addizzjonali mġarrba f'tali reġjuni bħala riżultat tas-sitwazzjoni ekonomika u soċjali speċifika tagħhom.

Skont il-proposta għar-Regolament futur għal Eżenzjoni Ġenerali Sħiħa (REĠS) kif ġiet ippubblikata dan l-aħħar mis-servizzi tal-Kummissjoni, l-għajnuna operattiva maħsuba biex tikkumpensa ċerti spejjeż addizzjonali mġarrba mill-benefiċjarji stabbiliti f’dawn ir-reġjuni tkun titqies kompatibbli mas-suq intern, taħt il-kundizzjonijiet stabbiliti fih, u għalhekk ikunu eżentati min-notifika taħt l-Artikolu 108(3) TFUE. Il-Kummissjoni tikkunsidra li dan se jipprovdi bażi soda biex tintlaħaq is-simplifikazzjoni li wieħed qed ifittex, u ser iqis għalkollox l-osservazzjonijiet kollha li waslu mingħand l-Istati Membri fil-proċess ta' konsultazzjoni li għaddej bħalissa minħabba l-adozzjoni tar-Regolament fl-2014.

---

(1)  ĠU L 347, 20.12.2013, p. 289.

---

| 20.12.2013 | MT | Il-Ġurnal Uffiċjali tal-Unjoni Ewropea | C 375/2 |
| --- | --- | --- | --- |

20.12.2013

MT

Il-Ġurnal Uffiċjali tal-Unjoni Ewropea

C 375/2

---

Dikjarazzjonijiet rigward ir-Regolament (UE) Nru 1303/2013 tal-Parlament Ewropew u tal-Kunsill, tas-17 ta’ Diċembru 2013, li jistabbilixxi dispożizzjonijiet komuni dwar il-Fond Ewropew għall-Iżvilupp Reġjonali, il-Fond Soċjali Ewropew, il-Fond ta' Koeżjoni, il-Fond Agrikolu Ewropew għall-Iżvilupp Rurali u l-Fond Marittimu u tas-Sajd Ewropew u li jistabbilixxi d-dispożizzjonijiet ġenerali dwar il-Fond Ewropew għall-Iżvilupp Reġjonali, il-Fond Soċjali Ewropew, il-Fond ta' Koeżjoni u l-Fond Ewropew għall-Affarijiet Marittimi u s-Sajd u li jħassar ir-Regolament tal-Kunsill (KE) Nru 1083/2006 (1)

2013/C 375/02

Dikjarazzjoni mill-Kummisjoni dwar l-Artikolu 123(5)

L-iskop ta' dan l-Artikolu huwa li jiġi żgurat li jkun hemm garanziji tal-indipendenza reali tal-awtoritajiet tal-awditjar meta d-daqs ta' programm operattiv ikun ifisser l-eżistenza ta' riskju ogħla, mingħajr ma jiġu kkontestati l-arranġamenti organizzattivi ta' dawk l-awtoritajiet tal-awditjar li fil-każ tagħhom l-esperjenza tal-perjodu ta' programmazzjoni 2007-2013 tkun ta' xhieda tal-indipendenza u tal-affidabilità effettiva tagħhom.

Il-Kummissjoni se tara li tapplika b'mod attiv id-dispożizzjonijiet tal-Artikolu 73(3) tar-Regolament tal-Kunsill (KE) Nru 1083/2006 u tal-Artikolu 73(3) tar-Regolament tal-Kunsill Nru 1198/2006 b'tali mod li f'dawk il-każijiet li fihom tkun tista' tikkonkludi li l-kriterji jkunu sodisfatti, tkun tista' tinforma lill-Istat Membru kemm jista' jkun malajr, u qabel tmiem l-2013, li hija tista' tistrieħ prinċipalment fuq l-opinjoni tal-awtorità tal-awditjar.

Dikjarazzjoni mill-Kummissjoni dwar l-Artikolu 22

| 1. | Il-Kummissjoni tqis li l-fini prinċipali tal-qafas ta' prestazzjoni huwa li jiġi stimolat twettiq effettiv tal-programmi biex jinkisbu r-riżultati ppjanati u li l-miżuri fil-paragrafi 6 u 7 għandhom jiġu applikati b'kunsiderazzjoni dovuta għal dak il-fini. |
| --- | --- |

1.

Il-Kummissjoni tqis li l-fini prinċipali tal-qafas ta' prestazzjoni huwa li jiġi stimolat twettiq effettiv tal-programmi biex jinkisbu r-riżultati ppjanati u li l-miżuri fil-paragrafi 6 u 7 għandhom jiġu applikati b'kunsiderazzjoni dovuta għal dak il-fini.

| 2. | Fejn il-Kummissjoni ssospendiet parti mill-pagamenti interim jew il-pagamenti interim kollha għal prijorità skont il-paragrafu 6, l-Istat Membru jista' jkompli jippreżenta talbiet għal pagament fir-rigward tal-prijorità sabiex jiġi evitat diżimpenn għall-programm skont l-Artikolu 86. |
| --- | --- |

2.

Fejn il-Kummissjoni ssospendiet parti mill-pagamenti interim jew il-pagamenti interim kollha għal prijorità skont il-paragrafu 6, l-Istat Membru jista' jkompli jippreżenta talbiet għal pagament fir-rigward tal-prijorità sabiex jiġi evitat diżimpenn għall-programm skont l-Artikolu 86.

| 3. | Il-Kummissjoni tikkonferma li ser tapplika d-dispożizzjonijiet tal-Artikolu 22(7) sabiex ma jkunx hemm telf doppju ta' fondi fir-rigward tan-nuqqas ta' ksib ta' miri marbuta ma' assorbiment inqas ta' fondi taħt prijorità. Meta parti mill-impenji għal programm ġew diżimpenjati b'riżultat tal-applikazzjoni tal-Artikoli 86 sa 88 bi tnaqqis konsegwenti fl-ammont ta' appoġġ għall-prijorità, jew meta fit-tmiem tal-perjodu ta' programmar ikun hemm infiq anqas tal-ammont allokat lill-prijorità, il-miri rilevanti stabbiliti fil-qafas ta' prestazzjoni għandhom jiġu aġġustati pro rata għall-fini tal-applikazzjoni tal-Artikolu 22(7). |
| --- | --- |

3.

Il-Kummissjoni tikkonferma li ser tapplika d-dispożizzjonijiet tal-Artikolu 22(7) sabiex ma jkunx hemm telf doppju ta' fondi fir-rigward tan-nuqqas ta' ksib ta' miri marbuta ma' assorbiment inqas ta' fondi taħt prijorità. Meta parti mill-impenji għal programm ġew diżimpenjati b'riżultat tal-applikazzjoni tal-Artikoli 86 sa 88 bi tnaqqis konsegwenti fl-ammont ta' appoġġ għall-prijorità, jew meta fit-tmiem tal-perjodu ta' programmar ikun hemm infiq anqas tal-ammont allokat lill-prijorità, il-miri rilevanti stabbiliti fil-qafas ta' prestazzjoni għandhom jiġu aġġustati pro rata għall-fini tal-applikazzjoni tal-Artikolu 22(7).

Dikjarazzjoni tal-Kummissjoni rigward it-test ta' kompromess dwar l-indikaturi

Il-Kummissjoni tikkonferma li ser tlesti d-dokumenti ta' gwida tagħha dwar l-indikaturi komuni għall-FEŻR, il-FSE, il-Fond ta' Koeżjoni u l-Kooperazzjoni Territorjali Ewropea f'konsultazzjoni man-netwerks rispettivi ta' evalwazzjoni li jinkludu esperti nazzjonali ta' evalwazzjoni fi żmien 3 xhur mill-adozzjoni tar-Regolamenti. Dawn id-dokumenti ta' gwida ser jinkludu definizzjonijiet ta' kull indikatur komuni u metodoloġiji għall-ġbir u r-rappurtar ta' data dwar l-indikaturi komuni.

Dikjarazzjoni Konġunta tal-Kunsill u l-Kummissjoni dwar l-Artikolu 145(7)

Il-Kunsill u l-Kummissjoni jikkonfermaw li għall-fini tal-Artikolu 145(7) tar-RDK, ir-referenza għat-terminu 'liġi applikabbli' fir-rigward tal-valutazzjoni ta' nuqqasijiet serji fil-funzjonament effettiv tas-sistemi ta’ ġestjoni u ta’ kontroll tinkludi interpretazzjonijiet ta' din il-liġi magħmula mill-Qorti tal-Ġustizzja tal-Unjoni Ewropea, mill-Qorti Ġenerali tal-Unjoni Ewropea jew mill-Kummissjoni (inklużi noti interpretattivi tal-Kummissjoni) applikabbli fid-data meta d-dikjarazzjonijiet rilevanti ta' ġestjoni, ir-rapporti annwali ta' kontroll u l-opinjonijiet tal-awditjar rilevanti ġew ippreżentati lill-Kummissjoni.

Stqarrija mill-Kummissjoni dwar l-integrazzjoni ta' operazzjonijiet taħt il-programmi operattivi tal-Politika ta' Koeżjoni tal-perjodu ta' programmazzjoni 2007-2013 fil-perjodu ta' programmazzjoni 2014-2020

Bħala prinċipju ġenerali, l-Istati Membri jridu jaraw li l-operazzjonijiet kollha jkunu qed jiffunzjonaw, jiġifieri kompletati u qed jintużaw, sal-mument tal-preżentazzjoni tad-dokumenti ta’ għeluq sabiex in-nefqa relatata tkun tista' tiġi ddikjarata bħala eliġibbli. Ta' min ifakkar li kull operazzjoni għandha tingħażel u tiġi implimentata sabiex tkun ta' kontribut għall-kisba tal-objettivi ta' xi programm partikolari u ta' xi assi ta’ prijorità.

L-Istati Membri huma responsabbli li jiddefinixxu kull operazzjoni, inkluż l-ambitu, l-objettivi u r-riżultati tagħha. Dan jagħti lill-Istati Membri l-flessibbiltà meħtieġa li jagħżlu għal appoġġ l-operazzjonijiet li jkunu qed jiffunzjonaw sa tmiem il-perjodu ta' programmazzjoni.

Bħala eċċezzjoni, u f’ċirkostanzi debitament iġġustifikati, l-Istati Membri jista' jkollhom bżonn jaġġustaw xi operazzjoni magħżula li ma tkunx tista' tiġi kkompletata sa' tmiem il-perjodu b'mod li l-implimentazzjoni tagħha tinqasam fuq żewġ perjodi ta' programmazzjoni. Il-Kummissjoni tikkonferma li din il-flessibilità teżisti soġġetta għall-kundizzjonijiet stipulati għall-finijiet tal-għeluq tal-programm (il-linji gwida dwar l-għeluq ta’ programmi operattivi adottati għal assistenza mill-Fond Ewropew għall-Iżvilupp Reġjonali, il-Fond Soċjali Ewropew u l-Fond ta’ Koeżjoni (2007-2013)). F’tali każ, iż-żewġ fażijiet jikkostitwixxu operazzjonijiet separati li kull waħda minnhom tiġi implimentata skont ir-regoli applikabbli għal perjodi ta' programmazzjoni rispettivi, għalkemm l-għan globali li għandu jinkiseb wara l-implimentazzjoni taż-żewġ fażijiet biex jiġi żgurat il-funzjonament tal-operazzjoni għandu jiġi stabbiliti għal kull fażi.

Barra minn hekk il-Kummissjoni tista’ tapprova l-qasma ta' proġetti maġġuri fejn il-perjodu ta’ implimentazzjoni jkun mistenni li jkun itwal mill-perjodu ta' programmazzjoni jew fid-deċiżjoni li tapprova proġett maġġuri jew f’xi emenda sussegwenti għaliha.

Stqarrija tal-Kummissjoni għar-rigward tal-Artikolu 127 dwar it-teħid ta' kampjuni mhux statistiċi

Il-Kummissjoni tinnota li għar-rigward tal-kwistjoni tat-teħid ta' kampjuni mhux statistiċi, l-Artikolu 127(1) jistipula li kampjun bħal dan irid ikopri tal-anqas 5 % tal-operazzjonijiet li għalihom tkun ġiet dikjarata n-nefqa lill-Kummissjoni matul sena fiskali, u 10 % tan-nefqa li tkun ġiet dikjarata lill-Kummissjoni matul sena fiskali. Hija tinnota wkoll li l-linji gwida maħruġa mill-Kummissjoni dwar il-metodi ta' teħid ta' kampjuni għall-awtoritajiet tal-awditjar għall-perjodu ta' programmazzjoni 2007-2013 jindikaw li d-daqs tal-kampjun fil-każ ta' teħid ta' kampjuni mhux statistiċi ġeneralment m'għandux ikun ta' anqas minn 10 % tal-popolazzjoni tal-operazzjonijiet. Il-Kummissjoni tqis li l-possibilità li jiċċekken id-daqs tal-kampjun ta’ operazzjonijiet għal 5 % jippreżenta riskju li l-kampjun ma jkunx rappreżentattiv biżżejjed u jkollu għalhekk l-effett li tiddgħajjef l-affidabilità tal-verifika.

Stqarrija tal-Kummissjoni dwar rati fissi

Il-Kummissjoni tieħu nota tax-xewqa qawwija tal-Istati Membri li perċentwali ta' dħul b’rata fissa għal setturi jew subsetturi fi ħdan l-oqsma tal-ICT, ir-riċerka, l-iżvilupp u l-innovazzjoni, u l-effiċjenza fl-enerġija jiġu stabbiliti mill-aktar fis possibbli skont l-Artikolu 61(3) tar-Regolament tad-Dispożizzjonijiet Komuni. L-istabbiliment ta’ rati fissi jeħtieġ dejta storika affidabbli u rappreżentattiva sabiex jiġi żgurat li jkun hemm bażi soda għar-rata fissa u sabiex jiġu minimizzati r-riskji ta’ finanzjament eċċessiv. Konsegwentement, il-Kummissjoni se tipprepara l-proċess ta’ sejħiet għall-offerti biex jitnieda studju għall-ġbir u l-analiżi tad-dejta neċessarja madwar l-UE mingħajr ma tistenna l-adozzjoni tal-pakkett leġiżlattiv, u se tippjana u tmexxi l-istudju, u tiġbed il-konklużjonijiet mir-riżultati tiegħu sabiex tkun tista' tadotta att delegat li jistabbilixxi r-rati fissi għal dawn is-setturi jew is-subsetturi fl-aktar data kmieni possibbli u mhux aktar tard mit-30 ta' Ġunju 2015.

Stqarrija tal-Kummissjoni Ewropea dwar l-Artikolu 23

Il-Kummissjoni tikkonferma li, mhux aktar tard minn 6 xhur wara d-dħul fis-seħħ tar-Regolament dwar id-Dispożizzjonijiet Komuni, hija se toħroġ linji gwida fil-forma ta’ Komunikazzjoni tal-Kummissjoni li tispjega l-kunċett tagħha ta' kif jiġu applikati d-dispożizzjonijiet fl-Artikolu 23 CPR dwar il-miżuri li jorbtu l-effettività tal-Fondi ESI ma' governanza ekonomika soda. Il-linji gwida se jkopru b'mod partikolari l-elementi li ġejjin:

| — | għar-rigward tal-paragrafu 1, il-kunċett ta’ “rieżami” u t-tipi ta’ “emendi” għal Ftehimiet ta’ Sħubija u għal programmi li jistgħu jintalbu mill-Kummissjoni kif ukoll kjarifika ta' dak li jista’ jikkostitwixxi “azzjoni effettiva” għall-iskopijiet tal-paragrafu 6; |
| --- | --- |

—

għar-rigward tal-paragrafu 1, il-kunċett ta’ “rieżami” u t-tipi ta’ “emendi” għal Ftehimiet ta’ Sħubija u għal programmi li jistgħu jintalbu mill-Kummissjoni kif ukoll kjarifika ta' dak li jista’ jikkostitwixxi “azzjoni effettiva” għall-iskopijiet tal-paragrafu 6;

| — | għar-rigward tal-paragrafu 6, indikazzjoni taċ-ċirkostanzi li jistgħu jagħtu lok għal sospensjoni tal-pagamenti, inklużi kriterji li jistgħu jkunu rilevanti fid-determinazzjoni ta’ programmi li jistgħu jiġu sospiżi jew biex jiġi ddeterminat il-livell ta’ sospensjoni tal-pagamenti. |
| --- | --- |

—

għar-rigward tal-paragrafu 6, indikazzjoni taċ-ċirkostanzi li jistgħu jagħtu lok għal sospensjoni tal-pagamenti, inklużi kriterji li jistgħu jkunu rilevanti fid-determinazzjoni ta’ programmi li jistgħu jiġu sospiżi jew biex jiġi ddeterminat il-livell ta’ sospensjoni tal-pagamenti.

Stqarrija tal-Kummissjoni Ewropea dwar l-emenda ta’ ftehimiet ta’ Sħubija u ta' programmi fil-kuntest tal-Artikolu 23

Il-Kummissjoni tqis li, minkejja d-dispożizzjonijiet tal-Artikolu 23(4) u (5), hija tista', meta jkun neċessarju, tagħmel osservazzjonijiet dwar proposti ta' emendi għall-Ftehimiet ta' Sħubija u għal programmi ppreżentati minn Stati Membri skont l-Artikolu 23(4), b'mod partikolari fejn dawn ma jkunux konsistenti mar-risposta minn qabel ippreżentata minn dawk l-Istati Membri skont l-Artikolu 23(3), u f'kull każ abbażi tal-Artikoli 16 u 30. Hija tqis li l-iskadenza ta' tliet xhur għall-adozzjoni tad-deċiżjoni li tapprova l-emendi għall-Ftehim ta' Sħubija u għall-programmi relevanti stipulata fl-Artikolu 23(5) tibda' tiddekorri mill-preżentazzjoni tal-proposti għal emendi skont il-paragrafu 4, sakemm dawn jieħdu kont xieraq ta' kwalunkwe osservazzjoni magħmula mill-Kummissjoni.

Dikjarazzjoni tal-Kummissjoni dwar l-impatt fuq il-livelli massimi tal-pagamenti tal-ftehim milħuq mill-koleġislaturi fuq il-livelli tar-riżerva ta' prestazzjoni u ta' prefinanzjament

Il-Kummissjoni tqis li l-approprjazzjonijiet addizzjonali ta' pagament, li jistgħu jkunu meħtieġa fl-2014-2020, bħala riżultat tat-tibdiliet li ddaħħlu għall-prestazzjoni ta' riżerva u l-prefinanzjament, għadhom limitati.

Il-konsegwenzi għandhom ikunu maniġġabbli fir-rispett tal-abbozz ta' Regolament tal-QFP.

Il-fluttwazzjonijiet annwali fil-livell globali ta' pagamenti, inklużi dawk ġenerati mit-tibdiliet imsemmija se jkunu ġestiti permezz tal-użu tal-marġini globali għall-pagamenti u l-istrumenti speċjali li dwarhom intlaħaq qbil fl-abbozz ta' Regolament tal-QFP.

Il-Kummissjoni se tissorvelja s-sitwazzjoni mill-qrib u se tippreżenta l-valutazzjoni tagħha bħala parti mill-analiżi ta' nofs il-perjodu.

Dikjarazzjoni tal-Parlament Ewropew dwar l-applikazzjoni tal-Artikolu 5

Il-Parlament Ewropew jieħu nota tal-informazzjoni trażmessa fid-19 ta' Diċembru 2012 mill-Presidenza wara dibattiti tal-COREPER li permezz tagħhom l-Istati Membri ddikjaraw l-intenzjoni tagħhom li jikkunsidraw fl-istadju ta' tħejjija tal-programm u kemm jista' jkun possibbli, il-prinċipji tal-abbozz ta' Regolament li jistabbilixxi dispożizzjonijiet komuni għall-Fondi Ewropej Strutturali u ta' Investiment bħala l-abbozz tar-Regolament kif kien fil-ħin ta' dik it-trażmissjoni ta' informazzjoni b'rabta mal-blokk ta' programmar strateġiku inkluż l-ispirtu u l-kontenut tal-prinċipju ta' sħubija kif stabbilit fl-Artikolu 5.

---

(1)  ĠU L 347, 20.12.2013, p. 320.

---